Parasitt (film)

Parasitt er en sørkoreansk tragikomisk thrillerfilm fra 2019, skrevet og regissert av Bong Joon-ho. Den hadde premiere under filmfestivalen i Cannes i 2019, hvor den også vant Gullpalmen. Den er den første sørkoreanske filmen som vinner Gullpalmen. Filmen vant Oscar for beste film som første ikke-engelskspråklige film, i tillegg til Oscar for beste fremmedspråklige film, beste regi og beste originalmanus.

Filmpolitiet kalte filmen «en glimrende film med evnen til å overraske stort, og er Bong Joon-Hos beste til nå», og ga den terningkast fem. I amerikanske medier har filmen blitt hyllet som en av 2019s beste, og den hadde i slutten av oktober 2019 en score på 99% på Rotten Tomatoes basert på 236 anmeldelser.

For den norske filmdistributøren Arthaus ble filmen deres mest populære kinofilm noensinne, og den første filmen de distribuerte som solgte over 100 000 kinobilletter i Norge. Deres beste film før dette var Requiem for a Dream fra 2000. Den ble nominert til beste utenlandske kinofilm under Amandaprisen 2020.

Handlingsreferat 
Kim-familien består av far Ki-taek, mor Chung-sook, datter Ki-jung og sønn Ki-woo. De bor i en liten leilighet, og har lavt betalte midlertidige jobber, og sliter med å få økonomien sin til å møtes. Min-hyuk er student ved et universitet, og nær venn av Ki-woo, gir familien en gave som er ment å love rikdom. Han reiser for å studere i utlandet, og foreslår at Ki-woo kan overta jobben som veileder for datteren til den velstående Park-familien. Ki-woo later som han er student ved Yonsei-universitetet, og blir ansatt av Park-familien.

Kim-familien later som de er høyt kvalifiserte arbeidere for å overta som tjenere for Parks-familien. Chung-sook tar blant annet over som Park-familiens husholderske etter at de overbeviser Mrs. Parks om at den tidligere husholdersken, Moon-gwang, har tuberkulose. Når Parks-familien reiser på camping, dukker Moon-gwang opp igjen og forteller Chung-sook at hun hadde glemt noe i familiens kjeller. Hun går inn i en skjult inngang til en underjordisk bunker hvor Moon-gwangs ektemann Geun-sae har bodd i all hemmelighet i over fire år for å gjemme seg for en lånehai.

Dagen etter planlegger Park-familien å arrangere en bursdagsfeiring for sønnen Da-song med Kim-familiens hjelp. Men Ki-woo går inn i den skjulte bunkeren i kjelleren, og finner Moon-gwang død av hjernerystelse de hadde med henne. Geun-sae ønsker å hevne Moon-gwang, og stikker Ki-jung med en stor kjøkkenkniv som fører til problemer med Park-familien foran de forferdete gjestene til bursdagen.

Rolleliste 
Song Kang-ho som Ki-taek 
Lee Sun-kyun som herr Park
Cho Yeo-jeong som Yeon-kyo, herr Parks kone
Choi Woo-shik som Ki-woo, Ki-taeks sønn
Park So-dam som Ki-jung, Ki-taeks datter
Jang Hye-jin som Chung-sook, Ki-taeks kone
Lee Jung-eun som Moon-gwang, Park-familiens husmor
Jung Ziso som Da-hye, herr Parks datter 
Jung Hyeon-jun som Da-song, herr Parks sønn

Referanser

Eksterne lenker 
 
 

Sørkoreanske filmer
Thrillerfilmer
Gullpalmen-vinnere
Oscar for beste film
Oscar-vinnere (fremmedspråklige film)‎
Bodilprisen for beste ikke-amerikanske film
Robertprisen for årets ikke-engelskspråklige film